stanford-oval/wikipedia huggingface dataset:
נשיא מלטה
כניסה לתפקיד

לפני כניסה לתפקיד על המועמד להישבע בפני הפרלמנט של מלטה. 
השבועה כוללת: "אני (שם המועמד), נשבע בזאת, למלא בנאמנות את משרת נשיא מלטה, ולעשות כל שביכולתי לשמור, להגן ולגונן על החוקה".
היעדרות זמנית

כאשר באופן זמני אין נשיא בתפקיד, אם בשל היעדרות ממלטה, חופשה, או נבצרות, ממנה ראש ממשלת מלטה לאחר התייעצות עם מנהיג האופוזיציה את מי שימלא את מקום הנשיא עד למינוי נשיא חדש.
מתפקידי הנשיא

בין תפקידיו של נשיא מלטה נמנים:
הנשיא מודיע רשמית על החוקים.
הנשיא מפזר את הפרלמנט לבקשת ראש הממשלה או בעקבות החלטת אי-אימון בממשלה.
הנשיא ממנה את ראש הממשלה בהתאם למצב בפרלמנט.
הנשיא ממנה את רוב חברי הגופים החוקתיים (בהסכמת ראש הממשלה).
הנשיא מארח שגרירים זרים.
הנשיא מעניק חנינה למורשעים בדין, לאחר התייעצות עם הקבינט או בא כוחו.
מתוקף תפקידו הנשיא הוא יושב ראש הוועדה לניהול השפיטה של מלטה.
מתוקף תפקידו הנשיא הוא ראש הקרן הקהילתית של מלטה, קרן צדקה לא ממשלתית שנועדה לסייע למוסדות ולאנשים, אשת הנשיא היא סגנית היושב ראש.
הנשיא מאשר הענקת אותות כבוד, ועיטורים. תוארי אצולה, כבוד ועיטורים ומשרות אינם מותרים אלא אם כן אושרו על ידי הנשיא.
מעונות הנשיא

ארמון הגראנד מאסטר הוא מעונו הרשמי של נשיא מלטה.
מעונות נוספים:
ארמון סנט אנטון (מעון רשמי)
ארמון ורדאלה (מעון קיץ)
דגל הנשיא

נשיאי מלטה השתמשו בדגל הלאומי של מלטה עד ל-12 בדצמבר 1998, אז נוצר הדגל הנשיאותי של מלטה. הדגל מוצב מעל מעונות הנשיא הרשמיים והמשרדים ובכל אירוע שבו הם נוכחים.
סיום כהונה

סיום כהונת הנשיא חל במקרים הבאים:
הנשיא מגיש את התפטרותו
בתום תקופת הכהונה בת 5 השנים
החלטת פרלמנט להפסקת כהונה עקב נבצרות או התנהגות שאינה הולמת
מות הנשיא
נשיאי מלטה

הוכרז כנשיא בפועל (זמני) ללא בחירות
המפלגה הלאומית
מפלגת העבודה
| מספר | תמונה | נשיא (נולד–נפטר) | תקופת כהונה | שיוך מפלגתי בעת הכהונה | ראש הממשלה |
| --- | --- | --- | --- | --- | --- |

| 1 |  | סר אנתוני ממו (1912–1983) | 1974–1976 | עצמאי | מינטוף |
| 2 |  | אנטון בוטיג'יץ' (1912–1983) | 1976–1981 | מפלגת העבודה | מינטוף |
| — |  | אלברט הייזלר (1916–1993) | 1981–1982 | מפלגת העבודה | מינטוף |
| 3 |  | אגאתה ברברה (1923–2002) | 1982–1987 | מפלגת העבודה | מינטוף בוצ'יני |
| — |  | פול שוורב (1923–1994) | 1987–1989 | מפלגת העבודה | בוצ'יני אדאמי |
| 4 |  | צ'נסו טאבונה (1913–2012) | 1989–-1994 | המפלגה הלאומית | אדאמי |
| 5 |  | יוגו מיפסוד בוניצ'י (נולד ב-1932) | 1994–1999 | המפלגה הלאומית | אדאמי סאנט אדאמי |
| 6 |  | גווידו דה מרקו (1931–2010) | 1999–2004 | המפלגה הלאומית | אדאמי גונזי |
| 7 |  | אדוארד פנק אדאמי (נולד ב-1934) | 2004–2009 | המפלגה הלאומית | גונזי |
| 8 |  | ג'ורג' אבלה (נולד ב-1948) | 2009–2014 | מפלגת העבודה | גונזי מוסקט |
| 9 |  | מארי לואיז קוליירו פרקה (נולדה ב-1958) | 2014–2019 | מפלגת העבודה | מוסקט |
| 10 |  | ג'ורג' ולה (נולד ב-1942) | 2019– | מפלגת העבודה | מוסקט, אבלה |
הערות שוליים

↑  סעיף 50 ונספח 2 של חוקת מלטה (באנגלית)
↑  תפקידי נשיא מלטה מאת נשיא מלטה לשעבר יוגו מיפסוד בוניצ'י (במלטית)
↑  Flags, Symbols and their uses באתר ממשלת מלטה
סמל ויקטוריה

| --- | --- |

 פרטים
 המחזיק בסמל:  המונרך האוסטרלי
 תאריך אימוץ:  1910
 התקנים
 ציצה:  קנגורו המחזיק בכתר אדוארד הקדוש
 מגן:  כחול, צלב הדרום בכסף
 תומכים:  שתי דמויות נשים המסמלות את השלום והשפע
 מוטו:  "Peace and Prosperity"  (באנגלית: "שלום ושפע")
סמל ויקטוריה הוא הסמל הרשמי של מדינת ויקטוריה שבאוסטרליה.
היסטוריה

ויקטוריה הייתה הראשונה מבין מדינות אוסטרליה שקיבלה סמל רשמי. הסמל הוענק למדינה ב-6 ביוני 1910 על ידי המלך ג'ורג' החמישי. הסמל הוענק בעקבות בקשה של ממשלת המדינה למשרד המושבות בשנת 1909. במסגרת מכתב הבקשה, ביקשה המדינה כי הסמל ישלב אלמנטים שסימלו את המדינה מאז שנת 1877 - ובהם הצלב הדרומי. כמו כן ראש ממשלת המדינה, ג'ון מוריי, ביקש כי בסמל יעשה שימוש בכתר ה"אימפריאלי" (ככל הנראה מאחר שחשב שמדובר בכתר של האימפריה - ואולם מדובר בסמל מתקופת בית טיודור, שאין לו כל קשר לאימפריה הבריטית. על פי הנוהג, נעשה שימוש בסמלים בכתר אדוארד הקדוש, כאשר בכתר אדוארד הקדוש חצאי הקשת עולים משולי הכתר ואז יורדים לעבר מרכז הכתר למקום חיבורם מתחת המונד, בעוד שבכתר אימפריאלי חצאי הקשת עולים לעבר מקום המפגש במרכז הכתר למקום חיבורים מתחת המונד.
בשנת 1958 הפך האימפרסה (Epacris impressa Labill) לפרח הרשמי של המדינה, והוחלט לשלבו בסמל.
ב-28 במרץ 1973 חתמה המלכה אליזבת השנייה מלכת אוסטרליה על צו מלכותי המוסיף את הפרח לגבעת הדשא שבבסיס הסמל, משני צידי שלט האצולה.
במסגרת צו זה נקבע שהכתר שיחזיק הקנגורו יהיה כתר אדוארד הקדוש, כמקובל.
תיאור הסמל

במרכז הסמל שלט אצולה כחול שעליו חמישה כוכבים לבנים המסמלים את הצלב הדרומי.
בציצת הסמל, מעל הקסדה חצי קנגורו מחזיק בידיו את כתר אדוארד הקדוש.
משני צידי שלט האצולה שני תומכים: השמאלית - אישה לובשת גלימה כחולה, המחזיקה ענף עץ זית בידה המרוחקת משלט האצולה (היד הימנית), לראשה זר עלי דפנה, והמסמלת שלום; והימנית - אישה הלובשת גלימה אדומה המחזיקה בידה המרוחקת משלט האצולה (היד השמאלית) קרן שפע, לראשה זר עשוי שיבות, והמסמלת רווחה.
מתחת לסמל מופיע מוטו המדינה באנגלית: שלום ורווחה. מוטו זה, היה המוטו הראשון של גוף ממשלתי באוסטרליה שעשה שימוש בשפה האנגלית.
ראו גם

סמל אוסטרליה
דגל ויקטוריה
סונג בום-קון

זהו שם קוריאני; שם המשפחה הוא .
סונג בום-קון (בקוריאנית: 송범근; נולד ב-22 במרץ 1999 בסונגנאם שבקוריאה הדרומית) הוא כדורגלן דרום קוריאני המשחק בעמדת השוער בקבוצת ג'אונבוק יונדאי מוטורס מליגת העל הדרום קוריאנית ובנבחרת קוריאה הדרומית.
קריירת מועדונים

סונג משחק בקבוצה הבוגרת של ג'אונבוק יונדאי מוטורס מליגת העל הדרום קוריאנית החל משנת 2018.
קריירה בינלאומית

ב-24 ביולי 2022 ערך סונג את הופעת הבכורה שלו בנבחרת קוריאה הדרומית, בניצחון 0–3 על נבחרת הונג קונג במסגרת אליפות מזרח אסיה 2022.
נכלל בסגל נבחרת קוריאה הדרומית לטורניר מונדיאל 2022.
נכלל בסגל נבחרת קוריאה הדרומית לטורניר גביע אסיה 2023.
הערות שוליים

↑  선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית)
↑  2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
| נבחרת קוריאה הדרומית – מונדיאל 2022 |
| --- | --- | --- |
|  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו |  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו | קוריאה הדרומית |
| נבחרת קוריאה הדרומית – גביע אסיה בכדורגל 2023 |
| --- | --- | --- |
|  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן |  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן | קוריאה הדרומית |
סלובודקה

ערך זה עוסק בעיר ליטאית. אם התכוונתם למשמעות אחרת, ראו .
| --- | --- |
סלובודקה. 2007
סלובודקה. 2007
 מדינה:  ליטא ליטא
 מחוז:  מחוז קובנה
 עיר אם:  קובנה
 שטח:  17.2 קמ"ר
 אוכלוסייה:  ‏
  ‑ ביישוב:  32,000
 קואורדינטות:  54°54′52″N 23°50′24″E﻿ / ﻿54.91444444°N 23.84°E﻿ / 54.91444444; 23.84
 אזור זמן:  UTC +2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד סלובודקה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד סלובודקה(למפת קובנה רגילה) סלובודקה(למפת קובנה מוגדלת) סלובודקה  he tabBackground:;tabBorder:#aaa;defaultTab:0;
אזור גטו קובנה לשעבר בשכונת סלובודקה, 2005
סְלובּודְקָה (מיידיש: סלאבאדקע; מרוסית: Слободка; בפולנית: Słobódka או Wiliampol; בליטאית: Vilijampolė, "ויליאמפולה" = 'העיר שעל נהר וילייה') היא Seniūnija (יחידה מנהלית דמוית מועצה מקומית) בשטח העירוני של קובנה, בליטא הממוקמת על הגדה הימנית של הנהרות נֶרִיס (וילייה) ונֶמַן (ניֶימֶן), לא הרחק מהחיבור ביניהם. שטחה 17,200 דונם, ומתגוררים בה 32,000 תושבים.
בסלובודקה שוכנת האקדמיה הליטאית לווטרינריה.
עבר יהודי

סלובודקה ממוקמת מחוץ למרכז העיר, ממערב לנהר הוילייה, ועל כן לאורך הדורות השתקעו בה יהודים בתקופות שבהן נאסר עליהם להתגורר בתחומי העיר עצמה.
בשנת 1877 נוסדה בה, על ידי הרב נתן צבי פינקל, המכונה "הסבא מסלובודקה" ישיבת "כנסת ישראל", הידועה כ"ישיבת סלבודקה", אחת הישיבות המשפיעות ביותר במרחב היהדות הליטאית,
בשנת תרנ"ח (1897) נוסדה בה ישיבת כנסת בית יצחק על ידי הרב צבי הירש רבינוביץ. ב-1919 צורפה העיירה לתחום שיפוטה של העיר קובנה, שהפכה באותה עת לבירתה הזמנית של ליטא.
לפני מלחמת העולם השנייה הייתה סלובודקה רובע עם רוב יהודי. ב-25 ביוני 1941 בשעות הלילה התנפלו לאומנים ליטאים על השכונה ורצחו כ-800 יהודים. ב-15 באוגוסט 1941 הוקם בחלקה גטו קובנה, ששמו הרשמי היה "גטו ויליאמפולה". הגטו פונה ונהרס ביולי 1944. בשטח הגטו לשעבר נמצאים כיום מספר אתרי הנצחה ליהודי קובנה שנרצחו בשואה.
ראו גם

ישיבת כנסת בית יצחק
ישיבת כנסת ישראל (סלבודקה)
הערות שוליים

↑  המכון הבין-לאומי לחקר השואה, באתר יד ושם
ערך זה הוא קצרמרבנושא יישובים. אתם מוזמנים לתרום לוויקיפדיה ו.
סמל ונקובר

| --- | --- |

 פרטים
 המחזיק בסמל:  ונקובר 
 תאריך אימוץ:  31 במרץ 1969 
 
סמל ונקובר הוענק לעיר ונקובר שבפרובינציית קולומביה הבריטית שבקנדה על ידי "מכללת שלטי האבירים" ב-31 במרץ 1969.
תיאור הסמל

במרכז הסמל מופיע שלט אצולה שבחלקו העליון, משמאל ומימין, שני פרחי מורן המסמלים את הפרובינציה (ומופיעים גם על סמל קולומביה הבריטית). במרכז שלט האצולה מופיע משולש ירוק המסמל את היערות הרבים שסביב העיר, ובמרכזו עמוד טוטם המסמל את תרבות האינדיאנים המקומית. משני צידי המשולש הירוק מצוירים גלים בכחול ולבן המסמלים את האוקיינוס השקט ואת הנהרות שסביב העיר.
מעל שלט האצולה מופיע ציצה שעליה מופיע כתר המסמל את העיר עצמה וספינה המסמלת את חשיבות הסחר הימים לכללת העיר והיות הסחר הימי והנמל הטבעי הסיבה להקמת העיר.
לשלט האצולה שני תומכים - חוטב עצים ודייג המסמלים את שני ענפי הכלכלה המסורתיים העיקריים עליהם התבססה כלכלת העיר. 
מתחת לשלט האצולה מופיע המוטו של העיר: "בים, ביבשה ובאוויר אנו משגשגים" (באנגלית: By Sea Land and Air We Prosper).
היסטוריה

סמל זה הוא השלישי מבין הסמלים של העיר ונקובר. הסמל הראשון של העיר היה בשימוש בין השנים 1886–1903. סמל זה הוחלף בשנת 1903 בסמל שהיה בשימוש עד שנת 1969 הדומה לסמל בו נעשה שימוש כיום בהבדלים הבאים: המשולש במרכז שלט האצולה היה צבוע באדום במקום בירוק, במקום עמוד הטוטם היה מצויר מטה הרמס, לא הייתה לסמל ציצה ופרחים, ומוטו העיר לא כלל את המילה "אוויר".
בשנת 1928 נעשה ניסיון לרשום את סמל העיר ברישומי מכללת האבירים, אולם התברר שהסמל אינו תואם את כללי ההרלדיקה[דרושה הבהרה] ולא ניתן לרושמו. ועדה שהוקמה על מנת לפתור בעיה זו דנה בבעיה ארבע שנים ולא מצאה פתרון. בשנת 1962 הוקמה ועדה נוספת ברשות מזכיר העירייה. לוועדה הכינה ארבע סקיצות לדגל אשר נדנו על ידי מועצת העיר. בשנת 1964 הגישה המועצה את העיצוב הנוכחי למכללת האבירים, אשר אישרה את הסמל וכן את "תג" (Badge) העיר הכולל כתר ובו משוט וגרזן המסמלים את העיר וענפי כלכלתה העיקריים. התג מופיע על דגל העיר.
ראו גם

דגל ונקובר
עודד דוניץ

עודד דוניץ (נולד ב-22 בנובמבר 1957) הוא איש ציבור שכיהן כסגן ראש עיריית חיפה בשכר עד שנת 2013. בנוסף, מכהן כיו"ר הדירקטוריון של חברת הכרמלית משנת 2003.[דרוש מקור]
עודד דוניץ נולד בקריית חיים לאביבה וגדעון, דור שלישי למייסדי הקריה. אחיו הבוגר יגאל דוניץ היה עוזרו של דוד בן-גוריון בשנותיו האחרונות, ואחד ממקימי המכון למורשת בן-גוריון. דוניץ  למד בתיכון עירוני מקיף קריית חיים ושירת כלוחם בחטיבת "גולני".
בעל תואר ראשון במדעי המדינה ממכללת עמק יזרעאל ומשלים תואר שני בשלטון מקומי באוניברסיטת חיפה.
בשנת 2003 הקים יחד עם עו"ד אליעזר קולס את סיעת "נטו" למועצת העיר חיפה. [דרוש מקור] הסיעה זכתה בשני מנדטים בבחירות 2003 וכך גם בבחירות 2008. בשנת 2013 הוצב כראש רשימת העבודה למועצת העיר וזכה במנדט אחד. 
בשנת 2007 נבחר כיו"ר ועד "אגודת קריית חיים", ושימש בתפקיד זה עד 2011, חלק מהזמן בתור יו"ר ועד ממונה.
דוניץ מתגורר בשכונת קריית חיים. נשוי, אב לשלושה וסב.[דרוש מקור]
ערך זה הוא קצרמרבנושא אישים. אתם מוזמנים לתרום לוויקיפדיה ו.
סונג דה-נאם

זהו שם קוריאני; שם המשפחה הוא .
סונג דה-נאם (בקוריאנית: 송대남; באנגלית: Song Dae-nam;‏ נולד ב-5 באפריל 1979) הוא ג'ודוקא עבר דרום קוריאני אשר התחרה בקטגוריית המשקל עד 90 ק"ג, אלוף אולימפי מלונדון 2012.
ביוגרפיה

בדצמבר 2005 זכה דה-נאם במדליית כסף בטורניר הבינלאומי 'Kracup Korea Open Jeju' בקטגוריית המשקל עד 81 ק"ג. בשנת 2006 הוא זכה במדליית כסף בטורניר 'Jigoro Kano Cup Tokyo' היוקרתי ובמדליית כסף נוספת בטורניר 'Super World Cup Tournoi de Paris'. בשנת 2007 הוא זכה במדליית הזהב בטורניר טוקיו לאחר שניצח בגמר את טקאשי אונו היפני. בפברואר 2009 דה-נאם זכה במדליית הזהב בגראנד סלאם פריז לאחר שניצח בגמר את סגן האלוף האולימפי קים ג'ה-בום, חברו בנבחרת הדרום-קוריאנית.
במאי 2009 הוא זכה במדליית ארד בגראנד סלאם מוסקבה ובשנת 2010 זכה במדליית ארד בגראנד פרי דיסלדורף ומדליית כסף בגראנד סלאם מוסקבה. בשנת 2011 הוא עבר להתחרות בקטגוריית המשקל עד 90 ק"ג וזכה במדליית ארד בגראנד פרי אבו דאבי וסיים במקום החמישי בגראנד סלאם פריז.
במשחקים האולימפיים בלונדון 2012, דה-נאם זכה במדליית הזהב בקטגוריית המשקל עד 90 ק"ג. בסיבוב הראשון הוא ניצח באיפון את חואן רומרו האורוגוואי לאחר תרגיל טטה-שיהו-גטאמה. בשמינית הגמר הוא ניצח בניקוד ווזארי את אלחן ממאדוב האזרי וברבע הגמר גבר שוב בווזארי על מסאשי נישיאמה היפני. בחצי הגמר דה-נאם ניצח בווזארי את טיאגו קמילו הברזילאי לאחר תרגיל סיאו-נגי. בגמר דה-נאם התמודד מול אשלי גונזלס הקובני ולאחר 5 דקות ללא ניקוד הקרב נכנס לניקוד זהב. 11 שניות בתוך זמן ניקוד הזהב דה-נאם ביצע תרגיל בשם קואוצ'י-גארי (אנ') שהעניק לו ווזארי וניצחון.
רשימת הישגים חלקית מטורנירים בסבב העולמי

| שנה | טורניר | מקום | קטגוריית משקל |
| --- | --- | --- | --- |
| 2004 | Rendez-Vous Canada Montreal | 1 | עד 81 ק"ג |
| 2005 | Kracup Korea Open Jeju | 2 | עד 81 ק"ג |
| 2006 | Jigoro Kano Cup Tokyo | 2 | עד 81 ק"ג |
| 2006 | Kracup Korea Open Jeju | 1 | עד 81 ק"ג |
| 2006 | Super World Cup Tournoi de Paris | 2 | עד 81 ק"ג |
| 2006 | World Cup Vienna | 1 | עד 81 ק"ג |
| 2007 | Jigoro Kano Cup Tokyo | 1 | עד 81 ק"ג |
| 2008 | International Judo Cup of Dubrovnik | 1 | עד 81 ק"ג |
| 2009 | Grand Slam Paris | 1 | עד 81 ק"ג |
| 2009 | IJF Grand Slam Moscow | 3 | עד 81 ק"ג |
| 2010 | World Cup Prague | 2 | עד 81 ק"ג |
| 2010 | Grand Slam Paris | 5 | עד 81 ק"ג |
| 2010 | Grand Prix Düsseldorf | 3 | עד 81 ק"ג |
| 2010 | IJF Grand Slam Moscow | 2 | עד 81 ק"ג |
| 2011 | Grand Prix Abu Dhabi | 3 | עד 90 ק"ג |
| 2011 | Grand Slam Tokyo | 5 | עד 90 ק"ג |
| 2012 | Grand Prix Düsseldorf | 2 | עד 90 ק"ג |
הערות שוליים

1 2  פרופיל וסטטיסטיקות אודות הג'ודוקא באתר sports-reference.com
|  אלופים אולימפיים בג'ודו – משקל בינוני (גברים) |
| --- | --- | --- |
| עד 80 ק"ג | 1964: יפן איסאו אוקאנו   •   1972: יפן שינובו סקינה   •   1976: יפן איסאמו סונודה |  |
| עד 86 ק"ג | 1980:  יורג רוטליסברגר   •   1984: אוסטריה פטר זייזנבאכר   •   1988: אוסטריה פטר זייזנבאכר   •   1992: פולין ולדמר לגיין   •   1996: קוריאה הדרומית ג'ון קי-יונג |  |
| עד 90 ק"ג | 2000: הולנד מארק הויזינחה   •   2004: גאורגיה זוראב זוויאדאורי   •   2008: גאורגיה איראקלי צירקידזה   •   2012: קוריאה הדרומית סונג דה-נאם   •   2016: יפן משו בייקר   •   2020: גאורגיה לאשה בכאורי   •   2024: גאורגיה לאשה בכאורי |  |
סלובודן אורושביץ'

סלובודן אוּרוֹשֶׁבִיץ' (בסרבית: Слободан Урошевић; נולד ב-15 באפריל 1994) הוא כדורגלן סרבי, המשחק בעמדת המגן השמאלי בפרטיזן בלגרד ובנבחרת סרביה.
קריירה

אורושביץ' נולד בבלגרד שבסרביה והחל לשחק כדורגל בקבוצת הנוער של ראד בלגרד. לאחר שהושאל לחצי עונה לבאסק בלגרד מהליגות הנמוכות בסרביה, הוא חזר לראד לעונה וחצי, ושולב לעיתים בקבוצה הבוגרת.
בעונת 2014/2015 הוא עבר לקבוצת נפרדק קרושבץ, גם היא מליגת העל הסרבית, והפך לראשונה לשחקן הרכב. הקבוצה ירדה ליגה בתום העונה, ואורושביץ' הושאל לקבוצת לֵוֶון מליגת העל הבלגית, במדיה עלה כמחליף רק פעמיים לאורך כל העונה, לדקה בלבד בכל משחק.
בעונת 2016/2017 חזר אורושביץ' לנפרדק קרושבץ, ששבה לליגת העל הסרבית, ושיחק בהרכב שלה כמעט ברציפות בעונה וחצי העוקבות.
בינואר 2018 הוא נרכש על ידי פרטיזן בלגרד ב-80 אלף אירו בלבד, והשתלב בהרכב הקבוצה.
בעונת 2020/2021 שיחק אורושביץ' 32 משחקים במדי פרטיזן, כמעט כולם בהרכב, כולל שלושה משחקים במוקדמות הליגה האירופית. במהלך העונה הוא כבש שני שערים ובישל שניים נוספים.
אורושביץ' אמנם משחק כמגן שמאלי, אך שיחק מדי פעם כקיצוני שמאלי, ואף כבש חמישה שערים ב-17 משחקים בעמדה זו. לעיתים רחוקות הוא שיחק כבלם, מגן ימני וקשר.
קריירה > קריירת נבחרות

השחקן שיחק בנבחרות הנוער של סרביה, ואף זכה עם הנבחרת באליפות אירופה בכדורגל עד גיל 19 לשנת 2013. הוא גם ערך שלוש הופעות בנבחרת הבוגרת, כולן במשחקי ידידות.
תארים

הגביע הסרבי: 2017/2018
אליפות אירופה בכדורגל עד גיל 19: 2013
הערות שוליים

↑  "Povećana kolonija Srba u Belgiji: Slobodan Urošević prešao u Leuven" (בסרבית). mozzartsport.com. 2 ביולי 2015. נבדק ב-1 באפריל 2018. {{cite web}}:  (עזרה)
↑  "Prvo ovozimsko pojačanje – Slobodan Urošević" (בסרבית). partizan.rs. 11 בינואר 2018. נבדק ב-1 באפריל 2018. {{cite web}}:  (עזרה)
↑  "FOTKA GODINE: Srbi ludaci - evropski prvaci!!!" (בסרבית). mozzartsport.com. 2 באוגוסט 2013. נבדק ב-1 באפריל 2018. {{cite web}}:  (עזרה)
↑  "DEBAKL "Orlovima" iz Superlige lekcija od Katara /FOTO/" (בסרבית). blic.rs. 29 בספטמבר 2016. נבדק ב-1 באפריל 2018. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלובודן אורושביץ'".
סקוט בניסטר

| --- | --- |
אין תמונה חופשית
 לידה:  1975 (בן 49 בערך) קנזס סיטי, ארצות הברית 
 מדינה:  ארצות הברית 
 מקום מגורים:  במפרץ חצי הירח 
 השכלה:  אוניברסיטת אילינוי באורבנה-שמפיין 
 
סקוט בניסטר (נולד ב-1975, קנזס סיטי) הוא יזם ואנג'ל אמריקאי, היה בין מקימי חברת IronPort ו-PayPal עבורם פיתח מספר אלגוריתמים.
ביוגרפיה

סקוט בניסטר נולד בקנזס סיטי למשפחה של מהנדס בניין. הוא התחיל ללמוד באוניברסיטת אילינוי באורבנה-שמפיין. עוד בהיותו סטודנט הוא הקים חברה SponsorNet New Media ביחד עם חבריו מקס לבצ'ין וליוק נוסק. במקביל הוא למד HTML וקיבל עבודה כובמאסטר.
בשנת 1996 הוא עזב את הלימודים ועבר לעמק הסיליקון. הוא הקים חברת הזנק חדשה שנמכרה בשנת 1998. בשנת 2000 ביחד עם סקוט וייס הוא הקים חברה IronPort שנמכרה בשנת 2007 לסיסקו תמורת 830 מיליון $.
בניסטר המשיך בהשקעות בחברות היי-טק כמו אובר, פייסבוק ורבות נוספות. הוא היה בין מקימי PayPal והיה חבר דירקטוריון שלה. בסך הכול הוא השקיע ביותר מ-100 מחברות.
סקוט בניסטר נשוי לציאן, שהייתה בין העובדים הראשונים של IronPort. הוא היה בין תומכיו של ראנד פול כמועמד לנשיא וכאשר פול סיים את מערכת הבחירות העביר את תמיכה לטד קרוז.
בשנת 2016 ציאן וסקוט בניסטר קיבלו תואר "אנג'ל השנה". בניסטר תומך בליברטריאניזם. בעקבות תרומתו קליניקה משפטית באוניברסיטת קליפורניה בלוס אנג'לס שינתה את שמה ל-Scott & Cyan Banister First Amendment Clinic.
הערות שוליים

↑  A look at the PayPal Mafia’s continued impact on Silicon Valley, VentureBeat, ‏2019-01-13 (באנגלית אמריקאית)
סבינקאטס

הסבינקאטס (בלטינית: Savincates) היו שבט גאלי ששכן בעמק אובאי (אנ'), סביב פוקון דה בארסלונט (אנ') של ימינו בהרי האלפים מריטימה, בתקופת הברזל.
שם

הם מוזכרים בשם Savincatium על שתי כתובות. משמעות השם האתני נותרה לא ברורה. המילה סאבין-לה-לאק הושוותה באופן מסורתי עם Savincates וקשורה לעיירה הראשית שלהם זו, אם כי הדבר זכה לביקורת על ידי גיא בארוול.
גאוגרפיה

הסאווינקאטס שכנו מדרום לעמק גִיי, בעמק אובאי, סביב העיירה ריגומאגוס (פוקון דה בארסלונט המודרנית). הטריטוריה שלהם הייתה ממוקמת ממערב לשבטי ה-Veneni,ה-Soti, ו-Tyrii, דרומית לקטוריגס, מזרחית לאוונטיקי והאדנאטס, וצפונית ל- גליטאה, אגואיטורי ונמטורי.
ה-civitas Rigomagensis, שהוזכר בשנת 400 לספירה ב-Notitia Galliarum, השתרע לכל עמק אובאי. במאות ה-8–9, הוא כונה פאגוס (Rigomagensis) או vallis (Reumagensis), שהתאים לעמק אובאי האמצעי.
היסטוריה

הם מוזכרים על קשת סוסה, שהוקמה על ידי קוטיוס בשנים 8–9 לפני הספירה.
ביבליוגרפיה

Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201.
Barruol, Guy (2004). "Faucon-de-Barcelonnette / Rigomagus (Alpes-de-Haute-Provence)". Supplément à la Revue archéologique du centre de la France. 25 (1): 419–421. ISSN 1951-6207.
Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236.
Prieur, Jean (1968). La province romaine des Alpes Cottiennes. Impr. R. Gauthier. OCLC 834310867.
Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699.
לקריאה נוספת

Bérard, Géraldine; Barruol, Guy (1997). Carte archéologique de la Gaule: 04. Alpes-de-Haute-Provence. Les Editions de la MSH. ISBN 978-2-87754-054-4.
הערות שוליים

↑  CIL 12:80, 5:7231.
1 2  Falileyev 2010, s.v. Savincates.
↑  Prieur 1968, p. 79.
1 2  Barruol 1969, pp. 356–357.
↑  Talbert 2000, Map 17: Lugdunum.
↑  Barruol 2004, p. 419.
↑  Barruol 1969, p. 32.
סיינגה

סיינגה (בספרדית: Ciénaga) היא העיר השנייה בגודלה במחוז מגדלנה (לאחר סנטה מרתה) שבקולומביה. לפי ההערכות, בשנת 2019 התגוררו בעיר כ-105,510 תושבים. הטמפרטורה השנתית הממוצעת היא 34 מעלות צלזיוס.
לפני הגעתם של המתיישבים הספרדים, האזור היה מאוכלס על ידי ילידים. בשנת 1529 הקים הנזיר פריי טומאס אורטיז קהילה נוצרית מקומית.
במהלך מלחמת העצמאות הקולומביאנית, הפכה סיינגה לשדה קרב בנובמבר 1820. עיירה זו הייתה גם הנמל העיקרי של קולומביה בסוף המאה ה-19 וקלטה הגירה משמעותית (במיוחד מלבנון ואירופה). ב-6 בדצמבר 1928 התרחש בעיר טבח הבננות בקולומביה. בטבח זה נרצחו רבים מעובדי חברת הפירות המאוחדת השובתים.
גם כיום תעשיית הבננות נחשבת למשמעותית במיוחד, והיא אוזכרה בספרו של גבריאל גארסיה מארקס "מאה שנים של בדידות".
הערות שוליים

↑  "Colombia Tourism Ministry". אורכב מ-המקור ב-2014-04-29. נבדק ב-2012-05-07.
| --- | --- |
בקרת זהויות :  NLI: 987007564348005171  LCCN: n79070490  VIAF: 136029475   WorldCat (עם VIAF): 136029475
סרגיי צ'פליגין

| --- | --- |

 לידה:  5 באפריל 1869 Chaplygin, רוסיה 
 פטירה:  8 באוקטובר 1942 (בגיל 73) נובוסיבירסק, ברה"מ 
 ענף מדעי:  מתמטיקה, פיזיקה
 מקום מגורים:  האימפריה הרוסית, ברית המועצות
 מקום קבורה:  Chaplygin Siberian Scientific Research Institute of Aviation 
 מקום לימודים:  הפקולטה לפיזיקה ומתמטיקה של אוניברסיטת מוסקבה (1890)  אוניברסיטת מוסקבה 
 מנחה לדוקטורט:  ניקולאי ז'וקובסקי 
 מוסדות:  המכון האווירוהידרודינמי המרכזי (רוסיה) (1918–1942)  Guerrier Courses 
 תלמידי דוקטורט:  Nikolai Kochin, לאוניד י. סדוב, Andrey Minakov, Hamid Mushtari, Nikolai Kochin 
 פרסים והוקרה:  עיטור לנין  מדען כבוד של ברית המועצות  עיטור הדגל האדום של העמל  גיבור העמל הסוציאליסטי  מסדר סטניסלב הקדוש, דרגה 3 
 תרומות עיקריות
 חקר אווירודינמיקה והידרודינמיקה
 
סרגיי צ'פליגין (24 במרץ (5 באפריל) 1869 - 8 באוקטובר 1942) היה פיזיקאי ומתמטיקאי רוסי וסובייטי. הוא תרם רבות לחקר אווירודינמיקה והידרודינמיקה. על תרומתו לקידום תחומים אלו הוענקו לו מספר עיטורים ותואר גיבור העמל הסוציאליסטי. בשנת 1925 לצ'פליגין הונקה מדליית ז'וקובסקי עבור עבודות בתחום מחקריו ובשנת 1929 הוא התקבל כחבר מלא באקדמיה למדעים של ברית המועצות.
ביוגרפיה

סרגיי צ'פליגין נולד בעיירה במחוז ליפצק שלאחר מותו נקראה על שמו. כאשר צ'פליגין היה בין שנתיים אביו נפטר, אימו התחתנה שנית והמשפחה עברה לוורונז'. כבר בתקופת לימודים בבית הספר היה ברור שיש לו כישרון למדעים מדויקים. בגיל 14 הוא התחיל לתת שיעורים פרטיים. בשנת 1886 צ'פליגין סיים את בית הספר בהצטיינות והתקבל ללימודים באוניברסיטת מוסקבה. בשנת 1890 הוא סיים את הלימודים בפקולטה ללימודי פיזיקה ומתמטיקה ולפי בקשת ניקולאי ז'וקובסקי הושאר להמשך לימודים להכנה לפרופסורה. לצורך כך הוענקה לו מלגה בגובה של 50 רובל.
החל משנת 1893 צ'פליגין היה מלמד במוסדות להשכלה גבוה במוסקבה כולל אוניברסיטת מוסקבה ובשנת 1909 התקדם לדרגת פרופסור. בשנת 1911 הוא עזב את האוניברסיטה מסיבות פוליטיות אך המשיך ללמד מתמטיקה במוסדות אחרות.
לאחר מהפכת אוקטובר צ'פליגין המשיך בעבודת מחקר והרצאות לסטודנטים. בשנת 1918 לפי בקשת ניקולאי זוקובסקי הוא עבר לעבוד במכון לחקר תעופה החדש שהוקם על ידי השלטון הסובייטי. צ'פליגין עבד במוסד זה עד סוף חייו וגידל בו שורה של מתמטיקאים ופיזיקאים צעירים כולל מסטיסלב קלדיש לאוניד סדוב, לאוניד לייבנזון ומיכאיל לברנטייב.
בשנת 1942 צ'פליגין נפטר ממחלת לב בנובוסיבירסק ונטמן בנובוסיבירסק שטח מכון לחקר תעופה שנקרא על שמו. החל מאותה שנה אקדמיה למדעים מעניקה מדליה על שמו עבור המחקר בתחום המכניקה.